استبدلي احمر الشفايف بالايشادو
اوقات كتير ممكن تحطي لون ايشادو وميبقاش عندك روج بنفس اللون ، او يكون عاجبك لون معين ومش لاقياه في الروج في الحالة دي ممكن تعملي ايه؟
بكل بساطة ممكن تستخدمي الايشادو بديل للروج. كل اللي هتعمليه حطي زبدة كاكاو شفافة على شفايفك وبعدين خدي من الايشادو من اي لون انتي عايزاه بصوباعك وابدأي اضغطي بيه على الشفايف وكل ما هتحطي طبقات ايشادو اللون هيظهر اكتر ، ولو عايزة تظهري شكل الشفايف وتبرزيها اكتر ممكن تحطي فوقيه ملمع شفايف.